'મારે તો હવે ડરી ડરીને જમવાનું.' વસંતમામાએ હસીને વિભાકર સામે જોયું. 'વીસ દિવસ પહેલા બી.પી.નો પ્રોબ્લેમ થયેલો એટલે પાલિતાણાની હોસ્પિટલમાં બતાવેલું. એ દવા રેગ્યુલર ચાલે છે. અત્યારે આ ડૉક્ટર સાહેબને વાત કરી તો એમણે પણ એ જ દવા ચાલુ રાખવાનું કહ્યું. આટલાં વર્ષ બહુ ખાધું, જીભના ચટાકા પણ જલસાથી કર્યા પણ હવે આંટા આવી ગયા. જીવવું હોય તો જીભ ઉપર કન્ટ્રોલ રાખવો પડશે એવું બધા ડૉક્ટરોએ કીધું.'